|  |  |  |
| --- | --- | --- |
|  | | |
|  | |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΟΙΚΟΝΟΜΙΚΗ ΕΠΙΤΡΟΠΗ** | | **Α Π Ο Σ Π Α Σ Μ Α**  Από το πρακτικό της με αρ. 36/2022  Συνεδρίασης της Οικονομικής Επιτροπής Καλλιθέας |
|  | | |
| **Αρ. απόφασης: 430/2022** | **Περίληψη**  **«Φόρος Ηλεκτροδοτούμενων Χώρων (ΦΗΧ) για το 2023»** | |

Στην Καλλιθέα σήμερα, Δευτέρα 10 Οκτωβρίου 2022, και ώρα 14:45, συνήλθε σε τακτικήσυνεδρίαση η Οικονομική Επιτροπή του Δήμου Καλλιθέας, μετά τη με αρ. πρωτ. 47270/06-10-2022 πρόσκληση του Προέδρου, που δόθηκε σε καθένα από τα τακτικά και αναπληρωματικά μέλη, σύμφωνα με τις παρ. 3, 5 και 6 του άρθρου 75 του Ν. 3852/2010, όπως διαμορφώθηκε με το άρθρο 102 του Ν. 4876/2021.

Η συνεδρίαση πραγματοποιήθηκε δια ζώσης και με τηλεδιάσκεψη (μεικτή συνεδρίαση), σύμφωνα με το άρθρο 78 του Ν.4954/2022 (ΦΕΚ 136/Α΄/9-7-2022).

Κατά την έναρξη της συνεδρίασης διαπιστώθηκε ότι υπάρχει η νόμιμη απαρτία γιατί από το σύνολο των εννέα (9) τακτικών μελών συμμετέχουν εννέα (9) τακτικά μέλη.

**ΩΣ ΕΞΗΣ :**

**ΚΑΡΝΑΒΟΣ ΔΗΜΗΤΡΙΟΣ (Πρόεδρος-Δήμαρχος)**

**ΜΠΑΡΜΠΑΚΟΣ ΕΥΑΓΓΕΛΟΣ (Αντιδήμαρχος)**

**ΛΑΣΚΑΡΙΔΗΣ ΛΑΖΑΡΟΣ (Αντιδήμαρχος)**

**ΕΥΣΤΑΘΙΟΥ ΚΩΝΣΤΑΝΤΙΝΟΣ \***

**ΚΑΛΟΓΕΡΟΠΟΥΛΟΣ ΚΩΝΣΤΑΝΤΙΝΟΣ**

**ΑΔΑΜΟΠΟΥΛΟΣ ΓΕΩΡΓΙΟΣ \***

**ΗΛΙΑΔΗΣ ΝΙΚΟΛΑΟΣ**

**ΑΣΚΟΥΝΗΣ ΚΩΝΣΤΑΝΤΙΝΟΣ**

**ΑΝΤΩΝΑΚΑΚΗΣ ΓΕΩΡΓΙΟΣ \***

**\*** Τα μέλη συμμετείχαν στη συνεδρίαση μέσω τηλεδιάσκεψης

**Τα μέλη της Οικονομικής Επιτροπής ομόφωνα αποφάσισαν να συζητηθούν τρία θέματα εκτός ημερήσιας διάταξης.**

Στη συνεδρίαση συμμετείχε μέσω τηλεδιάσκεψης ως παρατηρητής, ο κ. Παπαθανασόπουλος Θεόδωρος, αναπληρωτής εκπρόσωπος της παράταξης Προοδευτική Ενότητα Καλλιθέας.

Στη συνεδρίαση δεν παρέστησαν οι Πρόεδροι των Συμβουλίων των Κοινοτήτων αν και νόμιμα καλέστηκαν.

Ο κ. Παπαθανασόπουλος Θεόδωρος τοποθετήθηκε αρνητικά επί του θέματος

Η οικονομική επιτροπή εξετάζει το 2ο θέμα της ημερήσιας διάταξης και μετά από διαλογική συζήτηση και αφού έλαβε υπόψη:

1.- Το υπ’ αρ. πρωτ.: 46770/4-10-2022 εισηγητικό έγγραφο το οποίο έχει ως εξής:

Σας παρακαλούμε όπως μεταξύ των θεμάτων της ημερήσιας διάταξης κατά την προσεχή συνεδρίαση της **Οικονομικής Επιτροπής** συμπεριλάβετε και το στην πιο πάνω περίληψη αναφερόμενο θέμα για το οποίο σας γνωρίζουμε τα πιο κάτω:

Σύμφωνα με την **§12** του **αρθ. 25** του **Ν.1828/89**, ο προβλεπόμενος από τις διατάξεις της **§1** του **αρθ. 10** του **Ν.1080/80** συντελεστής του φόρου ηλεκτροδοτουμένων χώρων μπορεί να αυξάνεται με απόφαση του Δημοτικού Συμβουλίου, μέχρι **20%** για κάθε οικονομικό έτος.

Με την με αριθ. **407/2016** απόφαση του Δημοτικού Συμβουλίου εγκρίθηκε η διατήρηση του **Φόρου Ηλεκτροδοτούμενου Χώρου (Φ.Η.Χ.) στην τιμή**  που ισχύει από **1/1/2004, με την υπ’ αριθμ 529/2003** απόφαση του Δημοτικού Συμβουλίου**.**

Ο συντελεστής **Φ.Η.Χ.** επί των πάσης φύσεως ηλεκτροδοτουμένων χώρων καθορίσθηκε σε **0,16 €** ανα μ2 το χρόνο. Προκειμένου περι μη στεγασμένων χώρων καθορίστηκε στο ήμισυ του συντελεστή που ισχύει για στεγασμένους χώρους όπως προκύπτει από την **§1** του **αρθ. 10** του **Ν.1080/80** , δηλ. **0,08** ευρώ ανα μ2 το χρόνο.

Η διοίκηση εκτιμώντας την γενικότερη οικονομική κατάσταση :

**ΠΡΟΤΕΙΝΕΙ**

Η τιμή του συντελεστη **Φόρου Ηλεκτροδοτούμενου Χώρου (Φ.Η.Χ.)**  να παραμείνει ίδια με αυτή του **2004** δηλ: **0,16 €** για πάσης φύσεως στεγασμένους χώρους και **0,08 €** για τους αντίστοιχους μη στεγασμένους χώρους.

Η ισχύς της απόφασης θα αρχίζει από **1-1-2023**.

2.- Τις διατάξεις του άρθρου 72 του Ν.3852/2010 όπως αντικαταστάθηκε με την παρ. 1 του άρθρου 40 του Ν. 4735/2020 (ΦΕΚ 197/τ.Α΄/12-10-2020)

3.- Τις διατάξεις του άρθρου 11 του Ν. 4623/9-8-2019 (ΦΕΚ 134/τ.Α΄/9-8-2019)

4.- Τις διατάξεις του άρθρου 185 του ν. 4555/2018

**Αποφασίζει**

**Εισηγείται στο Δημοτικό Συμβούλιο σχέδιο πρότασης της τιμής του συντελεστή Φόρου Ηλεκτροδοτούμενου Χώρου (Φ.Η.Χ.) για το 2023, ως εξής:**

**Η τιμή του συντελεστή Φόρου Ηλεκτροδοτούμενου Χώρου (Φ.Η.Χ.) να παραμείνει ίδια με αυτή του 2004 δηλ: 0,16 € για πάσης φύσεως στεγασμένους χώρους και 0,08 € για τους αντίστοιχους μη στεγασμένους χώρους.**

**Η απόφαση να ισχύει από 1/1/2023.**

Καταψήφισαν οι Δημοτικοί Σύμβουλοι κ.κ. Ηλιάδης Νικόλαος, Ασκούνης Κωνσταντίνος και Αντωνακάκης Γεώργιος.

Μετά το τέλος των θεμάτων της ημερήσιας διάταξης λύεται η συνεδρίαση.

Αφού συντάξαμε το παρόν πρακτικό υπογράφεται όπως πιο κάτω:

**Ο ΠΡΟΕΔΡΟΣ - ΔΗΜΑΡΧΟΣ ΤΑ ΜΕΛΗ**

**ΚΑΡΝΑΒΟΣ ΔΗΜΗΤΡΙΟΣ**